Държавен вестник, бр. 18, 2011 г., стр. 35

БРОЙ  18	
Д Ъ Р Ж А В Е Н  В Е С Т Н И К 	
СТР.  35  
Експертите, които ще пътуват в рамките 
на тази програма за сътрудничество, следва да 
владеят езика на приемащата страна или друг 
договорен между страните език.
Изпращащата страна или кандидатът поема 
разходите за отиване и връщане до другата 
страна.
Българската страна осигурява на испанските 
участници безплатно настаняване в подходящ 
хотел, включително и сума за храна и дневни, 
за максимален престой не повече от 15 дни 
на човек.
Испанската страна заплаща на български­
те участници дневна сума 90 евро за всички 
разходи за максимален престой не повече от 
15 дни на човек.
Участниците в обмена на експерти се полз­
ват от медицинско обслужване в съответствие 
с техните здравноосигурителни документи и с 
регламентите на ЕС за координация на сис­
темите за социална сигурност. Покриват се 
медицински разходи за внезапно заболяване 
или инциденти, като се изключва лечението 
на хронични заболявания, стоматологично и 
фармацевтично обслужване. 
В края на посещението си експертът пре­
дава на приемащата страна доклад относно 
изпълнението на съгласуваната програма за 
посещение.
Общият одобрен брой за обмена на експерти, 
отразен в глава II „Култура“, не надвишава два 
месеца за една календарна година. Продължи­
телността на всяко посещение не надвишава 15 
дни. Тази квота не се отнася до артистичните 
състави и групи.
Изпълнителски състави и групи, участващи в 
международни фестивали, пребивават в страната 
съгласно регламента на съответния фестивал.
VІ.2.2. Размяна на изложби
Условията, при които ще се извършва обмен 
на изложби, ще се договарят за всеки конкре­
тен случай със специално споразумение между 
компетентните институции на изпращащата и 
на приемащата страна. 
VІ.3. Общи разпоредби
Двете страни подкрепят възможността за 
подписване на преки споразумения, договори 
(меморандуми) между Министерството на 
образованието, младежта и науката на Бъл­
гария и Министерството на образованието на 
Испания относно създаването на условия за 
обучение по български език като майчин език 
и култура на българските граждани, пребива­
ващи в Испания.
Предвиденото в тази програма може да 
бъде изпълнено единствено в съответствие с 
действащото във всяка от страните законода­
телство за влизане, престой и трудова дейност 
на чужди граждани.
VІІ. ЗАКЛЮЧИТЕЛНИ РАЗПОРЕДБИ
Тази програма влиза в сила от датата на 
подписването є и има действие до 31 декември 
2014 г., но ще се прилага и след изтичането на 
този срок до подписването на нова програма.
Тази програма не изключва други форми 
и инициативи за обмен в обхванатите от тази 
програма области, които могат да се договорят 
по-късно по дипломатически път.
Подписана в София на 3 февруари 2011 г. 
в два оригинални екземпляра, всеки от които 
на български и испански език, като и двата 
текста имат еднаква сила.
За правителството на	
 За правителството на
Република България:	
 Кралство Испания:
Василий Такев,	
Рафаел Мендивил
директор на дирекция	
Пейдро,
„Европейски страни“	
извънреден и
на Министерството	
пълномощен
на външните работи	
посланик на Кралство
	
Испания в София
2438
МИНИСТЕРСТВО
НА ЗДРАВЕОПАЗВАНЕТО
Наредба за изменение и допълнение на На­
редба № 9 от 2000 г. за условията и реда за 
провеждане на конкурси за възлагане на 
управлението на лечебни заведения по Зако­
на за лечебните заведения (обн., ДВ, бр. 55 
от 2000 г.; изм., бр. 15 от 2001 г., бр. 116 от 
2002 г., бр. 91 от 2003 г., бр. 4 от 2006 г. и 
бр. 71 от 2010 г.)
§ 1. В чл. 1а думите „диспансери – еднолич­
ни търговски дружества и държавни лечебни 
заведения за извънболнична помощ“ се заменят 
с „и общински лечебни заведения по чл. 10, 
т. 3 – 3б от Закона за лечебните заведения – ед­
нолични търговски дружества“.
§ 2. В чл. 6 думите „районния център по 
здравеопазване“ се заменят с „регионалната 
здравна инспекция“.
§ 3. Член 10 се изменя така:
„Чл. 10.(1) В тридневен срок от провежда­
нето на конкурса комисията изготвя протокол 
и предлага за одобрение от органа по чл. 3, 
ал. 1 решение за определяне на кандидата, 
спечелил конкурса, и класирането по ред на 
следващите участници.
(2) Когато двама или повече от кандидатите 
са получили най-високи и равни оценки по 
чл. 8, ал. 6, в срока по ал. 1 комисията изготвя 
и предлага за одобрение от органа по чл. 3, 
ал. 1 извършеното класиране. 
(3) В случаите по ал. 2 окончателният избор 
се извършва след допълнително събеседване 
с кандидатите, получили най-високи и равни 
оценки.